 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 28. decembrī Nr. 788**

(protokols Nr. 23, 2. p.)

**Par nekustamā īpašuma “Lejas Laptēni”, Ērgļu pagasts, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā 2023. gada 21. novembrī saņemts [..] iesniegums (reģistrēts Madonas novada pašvaldībā ar reģistrācijas Nr. 2.1.3.6./23/1809) ar lūgumu izskatīt jautājumu par pašvaldības nekustamā īpašuma “Lejas Laptēni”, Ērgļu pagastā, Madonas novadā, ar kadastra Nr.7054 011 0081, kopējā platība 17,9 ha , atsavināšanu.

Ar Ērgļu novada pašvaldības 2010. gada 16. septembra lēmumu Nr. 4.19 (protokols Nr. 11) “*Par lietošanas tiesību izbeigšanu”* [..] tika izbeigtas zemes pastāvīgās lietošanas tiesības uz zemes vienību ar kadastra apzīmējumu 7054 011 0081 17,9 ha platībā un ar 2010. gada 30. decembra domes lēmumu Nr. 5.2 (protokols Nr. 14) zemes vienība piekrīt pašvaldībai.

Par minēto zemes vienību [..] ar Ērgļu novada pašvaldību 2010. gada 20. oktobrī ir noslēdzis lauku apvidus zemes nomas līgumu Nr. 120.

Madonas novada pašvaldība ir Ērgļu novada pašvaldības saistību un tiesību pārņēmēja. To nosaka Administratīvo teritoriju un apdzīvoto vietu likuma Pārejas noteikumu 6. punkts, kas nosaka, ka novada pašvaldība ir attiecīgajā novadā iekļauto vietējo pašvaldību institūciju, finanšu, mantas, tiesību un saistību pārņēmēja.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;* “Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”* *un 4. panta ceturtās daļas 8. punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt persona*, kurai Valsts un pašvaldību īpašuma privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums*,* kā arī tā paša likuma 8. panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā.

Noklausījusies sniegto informāciju, ņemot vērā 13.12.2023. Uzņēmējdarbības, teritoriālo un vides jautājumu komitejas atzinumu, atklāti balsojot: **PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Nodot atsavināšanai nekustamo īpašumu “Lejas Laptēni”, Ērgļu pagasts, Madonas novads, ar kadastra Nr. 7054 011 0081 17,9 ha platībā, pārdodot to [..].
2. Nekustamā īpašuma pārvaldības un teritorijas plānošanas nodaļai nostiprināt zemes īpašumu “Lejas Laptēni”, Ērgļu pagasts, Madonas novads, ar kadastra Nr.7054 011 0081, zemesgrāmatā uz Madonas novada pašvaldības vārda.
3. Pēc zemes īpašuma nostiprināšanas Zemesgrāmatā, Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu.
4. Pēc īpašuma novērtēšanas virzīt jautājumu par nekustamā īpašuma atsavināšanu skatīšanai kārtējā finanšu un attīstības komitejas sēdē.

Domes priekšsēdētājs A. Lungevičs

*Čačka 28080793*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU